ઉલ્લેખનીય છે કે સુપ્રીમ કોર્ટના આદેશ પર કેન્દ્ર સરકારે સર્ચ કમિટીની રચના કરી હતી. હવે સર્ચ કમિટીને તપાસ કરવા માટે અનેક મહત્વની ફાઇલો મળી રહી નથી. આ સાથે એવો ખુલાસો પણ થયો છે કે સ્ક્રીનિંગ કમિટીની બેઠકની મિનિટ્સ પણ ગુમ થઇ ગઇ છે. કોલસા બ્લોક ફાળવણીથી જોડાયેલી ફાઇલોના ગુમ થઇ જવા અંગે ભાજપે ચિંતા વ્યક્ત કરી છે. આ સમગ્ર મામલે તેમણે નિશાન સાધ્યું છે. ભાજપના નેતા પ્રકાશ જાવડેકરના જણાવ્યા અનુસાર પીએમઓ સાથે સંબંધ હોવાથી ફાઇલો ગાયબ કરવામાં આવી રહી છે.